Cuneiform Tablet Kt 94/k 1355 (AKT 6c 673)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na i-ku-pí-a li-bi-IŠTAR a-lá-ḫi-im ù a-šur-ma-lik a-na li-bi-IŠTAR qí-bi-ma um-ma PUZUR₄-a-na-ma 3 ma-na KÙ.BABBAR ni-is-ḫa-sú DIRI ša-du-a-sú ša-bu ša DAM.GÀR-ri-im a-dí-na-kum i-na a-wa-tí-ni ší-a-ma-at a-lim{ki} lu 1 ma-na-um 0.66666 ma-na lu 1 ma-na-um 0.5 ma-na a-na DAM.GÀR-ri-im ta-da-an ù a-ta 4 ma-na KÙ.BABBAR ni-is-ḫa-sú DIRI ša-du-a-sú ša-bu i-a-tí ki-ma DAM.GÀR ta-da-nam-ma ù a-na-ku DAM.GÀR-ru-um i-na e-la-i-a-ma iš-tù a-lim{ki} a-da-na-kum a-ḫi a-ta KÙ.BABBAR ù ší-a-ma-tim KÙ.BABBAR ma-la ta-na-dí-ú a-na ša ki-ma i-a-tí dí-in ù a-ta 4 ma-na KÙ.BABBAR ni-is-ḫa-sú DIRI ša-du-a-sú ša-bu šé-bi₄-lam-ma KÙ.BABBAR ma-la a-ta ta-da-na-ni ù a-na-ku i-na e-lá-i-a ki-am la-dí-na-kum a-na ša ki-ma i-a-tí qí-bi-ma šu-ma ší-ma-am i-da-na-ku-nu-tí la ta-ma-ḫa-ra-šu ù tí-ir-ta-ku-nu li-li-kam